หุ้นเชาว์สตีลฯยืดขายไอพีโอรอกลต.อนุมัติ
าว์สตีลฯ เลื่อนขายไอพีโอ 200 ล้านหุ้นวันที่ 13-15 ธ.ค. รอ ก.ล.ต.อนุมัติไฟลิง
7 ธ.ค. 2554

เชาว์สตีลฯ เลื่อนขายไอพีโอ 200 ล้านหุ้นวันที่ 13-15 ธ.ค. รอ ก.ล.ต.อนุมัติไฟลิง
บริษัท เชาว์ สตีล อินดัสทรี้ (CHOW) เปิดเผยว่า บริษัทจำเป็นต้องเลื่อนวันเสนอขายหุ้นให้กับประชาชนทั่วไปครั้งแรก (ไอพีโอ) จากเดิมคาดไว้วันที่ 7-9 ธ.ค.เป็นวันที่ 13-15 ธ.ค.นี้ เนื่องจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ยังพิจารณาข้อมูลไฟลิงของบริษัทไม่แล้วเสร็จ
“บริษัทจะเสนอขายหุ้นจำนวน 200 ล้านหุ้น ยังคงกำหนดช่วงราคาไว้ที่ 2.90-3.10 บาท คิดเป็นสัดส่วนราคาหุ้นกำไรต่อหุ้น (พีอี) ประมาณ 7-8 เท่า และนำหุ้นเข้าซื้อขายในตลาดหลักทรัพย์เอ็ม เอ ไอ (mai) ได้ภายในเดือน ธ.ค.นี้”
ด้านสำนักงาน ก.ล.ต.เปิดเผยว่า บริษัทหลักทรัพย์ (บล.) บัวหลวง (BLS) จะเสนอขายใบสำคัญแสดงสิทธิอนุพันธ์ (DW) จำนวน 15 ตัว โดยจะทำการซื้อวันแรกในตลาดหลักทรัพย์ในวันที่ 15-16 ธ.ค. 2554 
DW ที่จะออกอ้างอิงบริษัทโฮม โปรดักส์ เซ็นเตอร์ (HMPRO) บริษัท แลนด์แอนด์เฮ้าส์ (LH) บริษัท เจริญโภคภัณฑ์อาหาร (CPF) บริษัท พฤกษา เรียลเอสเตท (PS) บริษัท ปตท.(PTT) บริษัท บ้านปู (BANPU) บริษัท ทีพีไอ โพลีน (TPIPL) บริษัท ซีพี ออลล์ (CPALL) บริษัท การบินไทย (THAI) และธนาคารกรุงศรีอยุธยา (BAY)